1. **OSNOVA ZA DONOŠENJE AKTA**

Zakonska osnova za donošenje ovog akta, nalazi se prije svega u odredbi članka 35. Zakona o lokalnoj i regionalnoj (područnoj) samoupravi (“Narodne novine”, broj 33/01, 60/01, 129/05, 109/07, 125/08, 36/09, 150/11, 144/12, 123/17, 98/19, 144/20), koja propisuje ovlasti Gradskog vijeća.

Temeljena zakonska odredba ječlanak 20. stavak 6. Zakona o knjižnicama i knjižničnoj djelatnosti (»Narodne novine« broj 17/19, 98/19, 114/22, 36/24) koji glasi:

„Javni natječaj za imenovanje ravnatelja raspisuje i provodi upravno vijeće javne knjižnice odnosno osnivač ako javna knjižnica nema upravno vijeće.“

Odredba članka 16. StatutaGradske knjižnice Janet Majnarich Delnicepropisuje:

„(1) Ravnatelja javne knjižnice imenuje i razrješuje izvršno tijelo Grada Delnica.

(2) U skladu sa Zakonom, javni natječaj raspisuje se najkasnije 60 dana prije isteka redovnog četverogodišnjeg mandata., a u slučaju prijevremenog isteka mandata, najkasnije u roku od 60 dana od prestanka mandata.

(3) Trajanje natječaja je najmanje osam dana.“

**II. OCJENA STANJA I OSNOVNA PITANJA KOJA SE TREBAJU**

**UREDITI OVIM AKTOM TE POSLJEDICE KOJE ĆE NJEGOVIM DONOŠENJEM PROISTEĆI**

Mandat sadašnje ravnateljice isteče 31.12.2025. godine te je potrebno provesti predmetni postupak odnosno raspisati javni natječaj.

**Osnovna pitanja koja se predlažu urediti ovim aktom su:**

* Imenovanje ravnatelja Gradske knjižnice Janet Majnarich Delnice

**Posljedice koje će proisteći donošenjem ove odluke su sljedeće:**

* Zakonitost i legalnost rada tijela Grada Delnica raspisivanjem natječaja.

**III. OCJENA POTREBNIH SREDSTAVA ZA PROVEDBU AKTA**

Procjena je da će provedba ove odluke iziskivati novčana sredstva vezana uz objavu u Narodnim novinama kao i uz njezino provođenje u službenim registrima.

**IV. PRIJEDLOG AKTA S OBRAZLOŽENJEM**

Uz prijedlog za donošenje ove odluke dostavlja se tekst iste te prijedlog natječaja.

Gradsko vijeće Grada Delnica na temelju članka 20. stavka 6. Zakona o knjižnicama i knjižničnoj djelatnosti („Narodne novine“ broj 17/19, 98/19, 114/22, 36/24), članka 35. Zakona o lokalnoj i područnoj (regionalnoj) samoupravi (“Narodne novine”, broj 33/01, 60/01, 129/05, 109/07, 125/08, 36/09, 150/11, 144/12, 123/17, 98/19, 144/20), članka 40. Statuta Grada Delnica (“Službene novine Grada Delnica“, broj 02/21, 6/25) i članka 16. stavka 2. Statuta Gradske knjižnice Janet Majnarich Delnice, na 5. sjednici održanoj 29. listopada 2025. godine donosi

ODLUKU

o raspisivanju javnog natječaja

za imenovanje ravnatelja Gradske knjižnice Janet Majnarich Delnice

**Članak 1.**

Raspisuje se natječaj imenovanje ravnatelja Gradske knjižnice Janet Majnarich Delnice za mandatno razdoblje od 4 godine.

Za ravnatelja se može imenovati osoba koja ispunjava opće uvjete za zasnivanje radnog odnosa kao i posebne uvjete propisane Zakonom o knjižnicama i knjižničnoj djelatnosti te aktima Gradske knjižnice Janet Majnarich Delnice.

**Članak 2.**

Natječaj će biti objavljen na mrežnim stranicama Gradske knjižnice Janet Majnarich Delnice te u „Narodnim novinama“.

Natječaj će biti otvoren 8 dana od dana objave u Narodnim novinama.

Tekst natječaja sastavni je dio ove Odluke te Gradsko vijeće daje ovlast gradonačelniku da isti raspiše po stupanju na snagu Odluke.

**Članak 3.**

Povjerenstvo koje će provesti natječaj i pripremiti prijedlog za imenovanje biti će u sastavu:

1. Igor Pleše, predsjednik,

2. Ivica Knežević član te

3. Nikolina Ćuić Muhvić, članica.

**Članak 4.**

Akt o imenovanju ravnatelja Gradske knjižnice Janet Majnarich Delnice sukladno Zakonu donosi gradonačelnik.

**Članak 5.**

Ova Odluka stupa na snagu danom donošenja.

KLASA: 026-07/25-01/2

URBROJ: 2170-6-5-4-25-1

Delnice, 29. listopada 2025. godine

GRADSKO VIJEĆE GRADA DELNICA

Predsjednik

Ivan Piškor

Na temelju članaka 40. i 41. Zakona o ustanovama („Narodne novine“, broj 76/93, 29/97, 47/99, 35/08, 127/19, 151/22, članka 20. stavka 3. Zakona o knjižnicama i knjižničnoj djelatnosti („Narodne novine“, broj 17/19, 98/19, 114/22, 36/24) i Odluke Gradskog vijeća Grada Delnica o raspisivanju javnog natječaja za imenovanje ravnatelja Gradske knjižnice Janet Majnarich Delnice KLASA: 026-07/25-01/2, URBROJ: 2170-6-5-4-25-1 od 29. listopada 2025. godine, gradonačelnik Grada Delnica raspisuje

**JAVNI NATJEČAJ**

za imenovanje ravnatelja Gradske knjižnice Janet Majnarich Delnice

Za ravnatelja Gradske knjižnice Janet Majnarich Delnice može biti imenovana osoba koja ispunjava sljedeće uvjete:

* Državljanstvo Republike Hrvatske
* Završen sveučilišni diplomski studij ili sveučilišni integrirani preddiplomski i diplomski studij ili stručni diplomski studij ili s njim izjednačen studij,
* Položen stručni ispit za zvanje knjižničara,
* Najmanje pet (5) godina rada u knjižnici,
* Posjedovanje stručnih, radnih i organizacijskih sposobnosti
* Ravnatelj ne može biti osoba koja prema zakonu kojim se uređuju trgovačka društva ne može biti članom uprave trgovačkog društva

Ravnatelja se imenuje na mandat od četiri godine, a ista osoba može biti ponovno imenovana.

Na natječaj se mogu javiti osobe oba spola sukladno članku 13. Zakona o ravnopravnosti spolova („Narodne novine“, broj 82/08, 69/17).

Izrazi koji se koriste u ovom javnom natječaju, a imaju rodno značenje koriste se neutralno i odnose se jednako na muški i ženski spol.

Kandidat koji se javlja na natječaj podnosi **vlastoručno potpisanu prijavu** koja sadrži: ime i prezime, adresu stanovanja, broj mobitela i e-mail adresu.

Uz prijavu na natječaj kandidati su dužni dostaviti sljedeću dokumentaciju:

1. životopis,

2. dokaz o stečenoj stručnoj spremi,

3. dokaz o hrvatskom državljanstvu,

4. dokaz o položenom stručnom knjižničarskom ispitu,

5. elektronički zapis ili potvrdu HZMO-o o radnom stažu (ne stariji od datuma objave natječaja),

6. dokaz o radnom iskustvu u propisanom akademskom zvanju i akademskom stupnju, u knjižnici (potvrda poslodavca o poslovima koje je kandidat obavljao/obavlja i u kojem razdoblju, preslik ugovora o radu ili drugog dokumenta kojim se to dokazuje, a koji je evidentiran u matičnoj evidenciji HZMO-a),

7. prijedlog četverogodišnjeg plana rada,

8. uvjerenje da se protiv kandidata ne vodi kazneni postupak (ne starije od dana objave ovog natječaja),

9. Izjavu kandidata da ne postoji zapreka iz članka 39. stavka 2. Zakona o ustanovama.

Položen stručni ispit za zvanje knjižničara smatra se da ima i osoba koja je oslobođena polaganja navedenog ispita na temelju zakona kojima je uređivana knjižnična djelatnost.

Isprave se prilažu u neovjerenom presliku, a kandidat koji bude izabran u obvezi je dostaviti dokaze o ispunjavanju uvjeta u izvorniku ili ovjerenom presliku.

Svi kandidati koji zadovoljavaju formalne uvjete natječaja, mogu biti pozvani na provjeru znanja, sposobnosti, vještina i motivacije za rad bitnih za obavljanje poslova radnog mjesta.

Prethodno provjeravanje provest će se intervjuom radi dodatnog utvrđivanja njihovih kvaliteta i sposobnosti te ciljeva i motivacije za rad. Kandidati su dužni usmeno, uz mogućnost korištenja informatičke opreme, predstaviti svoj četverogodišnji plan rada.

O testiranju kao i o vremenu i mjestu predstavljanja četverogodišnjeg plana rada kandidati će biti pravovremeno obaviješteni telefonski ili elektroničkim putem.

Potpunom prijavom smatra se prijava koja sadrži sve podatke i priloge navedene u natječaju.

Kandidati koji nisu podnijeli potpunu, pravodobnu i vlastoručno potpisanu prijavu ili ne ispunjavaju formalne uvjete iz natječaja ne smatraju se kandidatima prijavljenim na natječaj te se njihove prijave neće razmatrati. O navedenom kandidati će biti obaviješteni elektroničkim putem.

Kandidati koji ostvaruju pravo prednosti prilikom zapošljavanja prema posebnim propisima dužni su u prijavi na natječaj pozvati se na to pravo, te priložiti svu potrebnu dokumentaciju prema posebnom zakonu, te imaju prednost u odnosu na ostale kandidate samo pod jednakim uvjetima.

Osoba koja može ostvariti pravo prednosti:

* Kandidati koji ostvaruju pravo prednosti pri zapošljavanju na temelju članka 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19 i 84/21), dokazuju to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog natječaja, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor i sl.). Dodatne informacije za ostvarivanje prava prednosti pri zapošljavanju navedene su na sljedećoj poveznici: <https://www.gov.hr/moja-uprava/branitelji/zaposljavanje-397/prednost-pri-zaposljavanju/403>.
* Kandidati koji ostvaruju pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18 i 32/20) dokazuju to rješenjem ili potvrdom o priznatom statusu iz koje je vidljivo to pravo.
* Kandidati koji ostvaruju pravo prednosti pri zapošljavanju na temelju članka 48.f Zakona o zaštiti vojnih i civilnih invalida rata („Narodne novine“, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), dokazuju to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog Natječaja, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor i sl.).
* Sukladno čl. 47. – 50. Zakona o civilnim stradalnicima iz Domovinskog rada („Narodne novine“, broj 84/21), uz prijavu na natječaj dužni su priložiti, osim dokaza o ispunjavanju traženih uvjeta, sve potrebne dokaze dostupne na poveznici Ministarstva hrvatskih branitelja: https://branitelji.gov.hr/userdocsimages/ng/12%20prosinac/zapo%C5%A1ljavanje/popis%20dokaza%20za%20ostvarivanje%20prava%20pri%20zapo%C5%A0ljavanju.pdf

Natječaj će biti objavljen na mrežnim stranicama Gradske knjižnice Janet Majnarich Delnice te u „Narodnim novinama“.

Prijave na natječaj s dokazima o ispunjavanju uvjeta natječaja dostavljaju se u roku od osam (8) dana od dana objave natječaja u „Narodnim novinama“, u zatvorenoj omotnici s naznakom „**Natječaj za ravnatelja Gradske knjižnice Janet Majnarich Delnice**“, na adresu: Grad Delnice, Trg 138. brigade HV 4, 51 300 Delnice.

Odluku o imenovanju ravnatelja donosi gradonačelnik na prijedlog Povjerenstva za provedbu natječaja.

O rezultatima natječaja kandidati će biti obaviješteni u roku od 45 dana od isteka roka za podnošenje prijava.

Podnošenjem prijave na natječaj, kandidati su suglasni da Grad Delnice kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka sukladno propisima koji uređuju zaštitu osobnih podataka.

Zadržava se pravo poništenja natječaja. Protiv odluke o poništenju natječaja nije dopušteno podnošenje pravnog lijeka.

GRADONAČELNIK

Igor Pleše